Document ID: /roh_data/filtered/fineweb-2-filterrobots_roh.jsonl.gz/7805

Ils eroports sajan facturs centrals per l'attractivitad da la Svizra, ha ditg la Cussegliera federala Doris Leuthard durant ina dieta davart l'aviatica. Il privel saja dentant, ch'els perdian impurtanza en vista a la concurrenza adina pli ferma da l'Orient Central.
Cuntanschì las limitas da la capacitad
Il traffic aviatic a Turitg ed a Genevra cuntanschia las limitas da la capacitad. Analog a vias e binaris stoppia l’infrastructura vegnir sviluppada vinavant era qua. Il corset d’obligaziuns davart l’ambient ed ils temps da manaschi na dastgian betg vegnir limitads dapli, uschia la Cussegliera federala.
Construcziun da novas pistas è illusorica
Perencunter saja la construcziun da novas pistas probablamain illusorica, uschia Leuthard plinavant. Dentant saja quai pussaivel d’optimar ils process per dumagnar la mobilitad augmentada.
RR novitads 06:00